Diari Oficial de la Generalitat Valenciana


Sumari del DOGV 5446, del 08-02-2007 (2007/612)

RESOLUCIÓ de 12 de gener del 2006, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 40.013 m² de superfície, en el terme municipal de Llíria, polígon 164 del Cadastre de Rústica, situada dins de l'àmbit del Pla Especial Hospital Comarcal de Llíria, realitzada per l'ajuntament del dit municipi a favor de la Generalitat, per a ser destinada a la construcció de l'Hospital Comarcal de Llíria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/612


Data del document
:   12-01-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Llíria
    * cultura regional
    * transmissió de la propietat
    * propietat immobiliària

L'Ajuntament de Llíria, en sessió plenària realitzada el dia 6 de juliol del 2006, va acordar la cessió gratuïta a la Generalitat de la parcel·la de la seua propietat, de 40.013 m² de superfície, situada al polígon 164 del Cadastre de Rustica en l'àmbit del Pla Especial Hospital Comarcal de Llíria, de la dita població. La dita parcel·la té la naturalesa jurídica de domini públic segons informe jurídic de data 18 de maig del 2006 emés per l'oficial major de l'esmentat ajuntament.
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de la parcel·la.
La cessió es realitza amb la finalitat de destinar la parcel·la a la construcció de l'Hospital Comarcal de Llíria i les seues instal·lacions, servicis i dependències annexes.
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, que regula la mutació demanial externa i la disposició addicional onze de la llei mencionada.
Segons el dit article 37 "Les administracions territorials de la Comunitat podran afectar béns i drets demanials a un ús o servici públic competència de la Generalitat i transmetre-li la titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que motivà la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-se posteriorment, revertirà a l'administració transmetent, integrant-se en un patrimoni amb totes les seues pertinences i accessions".
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
L'article 27.2.c) de la Llei de Patrimoni establix que "2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.". En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon la seua administració, defensa i conservació.
Fent ús de les atribucions conferides per la legislació vigent, resolc
Primer
Acceptar la cessió gratuïta de la propietat realitzada per l'Ajuntament de Llíria de la parcel·la en el terme municipal de Llíria, polígon 164 del Cadastre de Rústica, situada dins de l'àmbit del Pla Especial Hospital Comarcal de Llíria, amb una superfície de 40.013 m². Confronta: nord, sud, est i oest, amb resta de finca de què se segrega, destinada a vial públic de la xarxa secundària (SRV-AV) i vial públic de la xarxa primària (PRV).
La parcel·la descrita en el punt anterior se segrega de la finca resultat d'agrupar les següents finques inscrites en el Registre de la Propietat de Llíria:La parcel·la s'accepta lliure de càrregues i gravàmens i al corrent de qualsevol despesa.
Segon
La cessió gratuïta realitzada per l'Ajuntament de Llíria, s'efectua amb la condició de destinar la parcel·la a la construcció de l'Hospital Comarcal de Llíria i les seues instal·lacions, servicis i dependències annexes, i queda subjecte al que disposa l'article 37 de la Llei 14/2003, de Patrimoni de la Generalitat. La cessió gratuïta se subordina al compliment de les condicions següents:
a) La construcció haurà de realitzar-se en el termini màxim de cinc anys i mantindre's amb la destinació prevista durant almenys els trenta anys següents.
b) S'establix la condició resolutòria que en cas d'incompliment de qualsevol dels terminis o de les destinacions previstos, la parcel·la cedida revertirà al patrimoni de l'ajuntament amb totes les seues pertinences i accessions, i serà suficient l'acta notarial que ho acredite, acompanyada de l'escriptura de la cessió, per a tornar a inscriure en el Registre de la Propietat la finca a favor de l'Ajuntament de Llíria.
L'Ajuntament de Llíria es compromet per la seua banda:
1- A dotar la parcel·la cedida dels servicis urbanístics que falten per a l'edifici projectat (connexions o connexions a peu de parcel·la), perquè dispose dels següents:
Accés rodat amb pavimentat de calçades i voreres de tots els carrers i vials a què confronta.
Abastiment d'aigua i xarxa de hidrants contra incendis.
Evacuació d'aigües (preinstal·lació de pluvials i residuals).
Subministrament d'energia elèctrica en baixa o mitja tensió.
Enllumenat públic.
Telefonia.
2- Eliminar qualsevol obstacle, servitud o impediment que puga dificultar la normal realització de les obres i de tots aquells que es descobriren amb posterioritat (camins, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.
Tercer
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre el este, inclosa la seua administració, defensa i conservació, i inscriure's a nom de la Generalitat en el Registre de la Propietat.
Quart
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.
València, 12 de gener del 2007.- El conseller d'Economia, Hisenda i Ocupació: Gerardo Camps Devesa.